Diari Oficial de la Generalitat Valenciana


Sumari del DOGV 9320, del 19-04-2022 (2022/2850)

Informació pública de l'emissió de l'informe ambiental i territorial estratègic de l'estudi de detall de l'illa D del sector UZE 4 del Pla general.
---------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2850


Data del document
:   29-03-2022

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Informació pública de l'emissió de l'informe ambiental i territorial estratègic de l'estudi de detall de l'illa D del sector UZE 4 del Pla general. [2022/2850]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), es publica l'informe ambiental i territorial estratègic de l'estudi de detall de l'illa D del sector UZE-4 del PG de Monforte del Cid, aprovat per Decret d'Alcaldia 380, el contingut de la qual és l'assenyalat a continuació:  
  
Assumpte: Avaluació ambiental i territorial estratègica de l'estudi de detall per a modificació de parcel·la col·lectiva illa 4 del Sector UBZ-4 NNSS (UZE 4 PG)  
Expedient: 3314/2021.  
  
  
Vistos els informes emesos i els acords per la Comissió d'Avaluació Ambiental i Territorial Estratègica en sessió celebrada en data 28 de març de 2013, sobre l'assumpte de referència, del següent tenor literal:  
  
«Es dona compte de l'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a modificació de parcel·la col·lectiva illa 4 del sector UBZ-4 NS (Sector UZE 4 del Pla general), subscrit per l'enginyera tècnica d'Obres Públiques María Jesús Cantó Sirvent:  
  
«Informe ambiental i territorial estratègic  
Títol: Estudi de detall. Modificació per a parcel·la col·lectiva.  
Promotor: Oportunidades en Casas Mediterráneo, SL, i Civilis Real, SL.  
Autoritat substantiva: Ajuntament de Monforte del Cid.  
Òrgan Ambiental: Ajuntament de Monforte del Cid.  
Interessat: Oportunidades en Casas Mediterráneo, SL, i Civilis Real, SL.  
Localització: Sector UZE-4. Monforte del Cid (Alacant)  
  
1. Antecedents, objecte i justificació:  
A iniciativa de les empreses «Oportunidades en Casas del Mediterráneo, SL», amb CIF Núm. B-54684709 i «Civilis Real, SL» amb CIF núm. B-42656488, s'ha presentat en data 21 de gener de 2022 (RGE núm. 7091-L-RE-799) document inicial estratègic per a l'inici de l'avaluació ambiental i territorial estratègica pel procediment no ordinari, de l'estudi de detall per a la modificació d'una parcel·la del sector UBZ-4 (sector UZE 4 del Pla general), en sòl urbà, en zona d'habitatge unifamiliar, del Pla general, a fi de segregar en diverses parcel·les privatives per a albergar una agrupació d'habitatges en la parcel·la objecte, mantenint la tipologia edificatòria i les determinacions del Pla general vigent.  
Ens trobem amb un instrument de planejament que ha de ser objecte d'avaluació ambiental i territorial estratègica, i que segons l'article 49 del TRLOTUP, serà l'òrgan ambiental l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials en els casos en els quals, segons el seu article 2.a, els instruments de planejament urbanístic que afecten exclusivament l'ordenació detallada del sòl urbà.  
  
2. Planejament vigent:  
El Planejament vigent és el Pla parcial del sector UBZ-4 (actual UZE-4 del PGOU), que va ser aprovat definitivament per la Comissió Territorial d'Urbanisme (CTU) en sessió de data 11 de desembre de 1995, amb les publicacions en el BOPA de data 10 de maig de 1996 i DOGV de 22 de juliol de 1996. Aquest pla va patir una modificació puntual, que va ser aprovada per l'Ajuntament en Ple en sessió de data 12 de maig de 2009 i publicada en el BOPA de data 13 d'agost de 2010.  
En concret per a aquesta illa és aplicable l'article 82, «Zones d'ús residencial privat i públic», de les ordenances, on es permet l'estudi de detall per a transformar zones d'habitatge unifamiliar en parcel·les col·lectives (divisió horitzontal), complint una sèrie de condicions.  
3. Normativa aplicable  
L'avaluació ambiental i territorial estratègica és l'instrument de prevenció establit en la Directiva 2001/42/CE del Parlament Europeu i del Consell, de 27 de juny, relativa a l'avaluació dels efectes de determinats plans i programes en el medi ambient.  
Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
4. Consultes  
Efectuada la consulta al Servei Territorial d'Urbanisme d'Alacant sobre la modificació plantejada en l'estudi de detall, ens remeten informe en el qual es dicten les següents consideracions territorials:  
  
Primera. L'òrgan ambiental i territorial en el present procediment és l'Ajuntament de Monforte del Cid, en tractar-se d'un estudi de detall que afecta l'ordenació detallada del sòl urbà, tal com determina l'article 49.2 del TRLOTUP.  
Segona. L'estudi de detall proposat afecta l'ordenació detallada, tal com determina l'article 35 del TRLOTUP. Per tant, la competència per a l'aprovació definitiva correspon a l'Ajuntament, tal com estableix l'article 44.6 de la mateixa Llei.  
Tercera. Des del punt de vista de les competències d'aquest Servei Territorial es considera que la proposta no incompleix la normativa d'aplicació.  
Per tot això es considera informe favorable del Servei Territorial d'Urbanisme, i es pot així continuar amb la tramitació.  
  
5. Anàlisi ambiental  
Segons l'informe estratègic inicial presentat pel promotor, l'objectiu és concretar l'edificabilitat i els volums a materialitzar en la proposta de l'estudi de detall. L'abast de la proposta és el de la totalitat de l'illa objecte de l'estudi, delimitada pel carrer Francisco Ribalta i l'av. Julio Romero de Torres, amb una superfície de 2.331 m².  
  
En l'actualitat, l'illa objecte de l'estudi es troba sense desenvolupar. L'alternativa proposada pel promotor és la subdivisió en subparcel·les, necessàries per a permetre la construcció d'habitatge aïllat, tal com es planifica en el PGOU i en les normes urbanístiques del Pla parcial del sector UZE-4, sense l'alteració de l'edificabilitat i altres característiques urbanístiques, tal com es reflecteix en l'informe dels serveis tècnics municipals.  
La proposta completa l'espai que actualment es troba ordenat per a ús residencial dins del PGOU, el concepte és el d'edificació oberta, i la parcel·la queda majoritàriament sense edificació, amb possible implantació de zones verdes, ja que el 30 % és l'ocupació màxima permesa, amb el 70 % sense edificar.  
La zona en la qual se situa l'illa es troba en un grau mitjà-baix de consolidació per l'edificació i la urbanització. El terreny en el qual se situa el solar és de morfologia plana, i està en el seu estat natural, cobert amb diverses plantes arbustives de la zona, de port baix i a manera de matollar extensiu, sense fauna significativa i que siga objecte d'especial protecció.  
Des del punt de vista de la integració paisatgística, la zona en la qual es pretén implantar admet aquest tipus d'actuació, ja que les edificacions existents són similars o fins i tot més denses que les que es pretén desenvolupar en aquest estudi de detall.  
Les mesures previstes per al seguiment serà la d'informar quadriennalment de l'aplicació de l'estudi de detall, segons l'art. 58 del TRLOTUP, ja que es tracta d'un pla municipal.  
  
6. Conclusions:  
1. Es tracta d'una modificació menor d'un pla urbanístic de caràcter detallat i la seua aplicació s'estima que no tindrà repercussió sobre aspectes mediambientals.  
2. Les característiques mediambientals de la zona d'ordenació no es veuran alterades i serà irrellevant el seu impacte en el canvi climàtic. Així mateix, no tindrà cap implicació sobre espais naturals o espècies protegides.  
3. S'estima que els efectes seran irrellevants sobre el medi ambient, el model territorial, inclosos aspectes com la biodiversitat, la població, la salut humana, la fauna, la flora, la terra, l'aigua, l'aire, els factors climàtics, la seua incidència en el canvi climàtic, en particular la petjada de carboni associada al pla, els béns materials, el patrimoni cultural, el paisatge i la interrelació entre aqueixos factors.  
4. Segons estableix l'article 53 del TRLOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent en el municipi, ni produeix increment en el consum de recursos; no suposa afecció sobre elements del patrimoni natural i cultural i, tenint en compte l'anteriorment exposat, es pot concloure que el procediment d'avaluació ambiental simplificada és suficient per a determinar que la proposta de modificació del planejament no presenta efectes significatius sobre el medi ambient.  
  
7. Proposta  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall. Modificació per a parcel·la col·lectiva en el sector UBZ-4 (sector UZE 4 del Pla general) confrontant amb la c/ Francisco Ribalta i a l'av. Julio Romero de Torres, promogut per les mercantils Oportunidades en Casas del Mediterráneo, SL, i Civis Real, SL, per no tindre efectes significatius en el medi ambient, conforme els criteris establits en l'annex VIII del TRLOTUP.  
Segon. De conformitat amb el que es preveu en l'art. 53.7 in fine del TRLOTUP, publicar la resolució en el Diari Oficial de la Generalitat Valenciana.  
S'acorda per la unanimitat dels membres de la comissió aprovar la proposta en tots els seus termes, de conformitat amb l'informe recollit en la part expositiva anterior.»  
Correspon la competència en matèria d'avaluació ambiental i territorial estratègica a l'Alcaldia, de conformitat amb el que es disposa en l'article 21.1.s de la Llei 7/1985, de 2 d'abril, reguladora de les bases del règim local.  
En virtut d'això, aquesta Alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall. Modificació per a parcel·la col·lectiva en el sector UBZ-4 (sector UZE 4 del Pla general) confrontant amb la c/ Francisco Ribalta i a la avd. Julio Romero de Torres, promogut per les mercantils Oportunidades en Casas del Mediterráneo, SL, i Civis Real, SL, per no tindre efectes significatius en el medi ambient, conforme els criteris establits en l'annex VIII del TRLOTUP, corresponent continuar la tramitació conforme al capítol III del títol III del llibre I del citat text legal.  
  
  
Segon  
De conformitat amb el que es preveu en l'article 53.7 in fine del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació.  
  
Tercer  
Donar trasllat de la resolució als promotors de l'actuació, i publicar-la en el Diari Oficial de la Generalitat Valenciana i posar-la a la disposició del públic en la pàgina web municipal.  
  
Quart  
Contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si és el cas, procedisquen en la via contenciosa administrativa enfront de la disposició de caràcter general que haguera aprovat el pla, o bé, sense perjudici dels que procedisquen en via administrativa davant de l'acte, si és el cas, d'aprovació del pla.  
  
Monforte del Cid, 29 de març de 2022.- L'alcaldessa: María Dolores Berenguer Belló.